CELEX: C2005/082/34
Language: et
Date: 2005-04-02 00:00:00
Title: Kohtuasi C-49/05 P: Ferriere Nord SpA 7. veebruari 2005. aasta (faksiga saabunud 2. veebruaril 2005) apellatsioonkaebus Euroopa Ühenduste Esimese astme kohtu laiendatud neljanda koja 18. novembri 2004. aasta otsuse peale kohtuasjas T-176/01: Ferriere Nord SpA versus Itaalia Vabariik ja Euroopa Ühenduste Komisjon

2.4.2005   
            
            
               ET
            
            
               Euroopa Liidu Teataja
            
            
               C 82/16
            
         Ferriere Nord SpA 7. veebruari 2005. aasta (faksiga saabunud 2. veebruaril 2005) apellatsioonkaebus Euroopa Ühenduste Esimese astme kohtu laiendatud neljanda koja 18. novembri 2004. aasta otsuse peale kohtuasjas T-176/01: Ferriere Nord SpA versus Itaalia Vabariik ja Euroopa Ühenduste Komisjon
   (Kohtuasi C-49/05 P)
   (2005/C 82/34)
   Kohtumenetluse keel: itaalia
   Ferriere Nord SpA esitas 7. veebruaril 2005 (faksiga saabunud 2. veebruaril 2005) Euroopa Ühenduste Kohtule apellatsioonkaebuse Euroopa Ühenduste Esimese astme kohtu laiendatud neljanda koja 18. novembri 2004. aasta otsuse peale kohtuasjas T-176/01: Ferriere Nord SpA v. Itaalia Vabariik ja Euroopa Ühenduste Komisjon. Hageja esindajad on advokaadid W. Viscardini ja G. Donà.
   Hageja palub Euroopa Kohtul:
   
               —
            
            
               tühistada esimese astme kohtu 18. novembri 2004. aasta otsus;
            
         
               —
            
            
               tühistada, pärast seda, kui ta on sedastanud, et 2001. aasta “Ühenduse suunis[te] keskkonnakaitseks eraldatava riigiabi kohta” 82. punkt ei ole kohaldatav, Euroopa Ühenduste Komisjoni 28. märtsi 2001. (1) aasta otsus K(2001) 1010 lõplik, millega kuulutati ühisturuga kokkusobimatuks Friuli-Venezia Giula (Itaalia) maakonna poolt Ferriere Nord SpA'le selle joodetud terasest traatvõre tehasele keskkonnakaitselisteks investeeringuteks antud abi;
            
         
               —
            
            
               kohustada EÜ artikli 235 ja EÜ artikli 288 teise lõigu alusel Euroopa Ühenduste Komisjoni hüvitama Ferriere Nord SpA'le komisjoni 28. märtsi 2001. aasta otsuse K(2001) 1010 lõplik õigusvastasusega ning Ferriere Nord SpA'le õigusvastaselt eraldamata jäetud abi tegeliku väljamaksmise hilinemisega tekitatud kahju koos intressidega, arvestades inflatsiooni;
            
         
               —
            
            
               jätta apellatsioonkaebuse esitaja esimese astme ja käesoleva menetluse kohtukulud komisjoni kanda.
            
         Õiguslikud alused ja peamised argumendid
   Esimese astme kohus on:
   
               —
            
            
               ebaõigesti määratlenud vaidlustatud otsuse õigusliku aluse ning seetõttu jätnud 6. juunil 1999 alustatud ametliku uurimismenetluse õigusvastaseks kuulutamata;
            
         
               —
            
            
               ebaõigesti leidnud, et ametliku uurimismenetluse alguse ja lõpu tähtaegadest on kinni peetud;
            
         
               —
            
            
               ebaõigesti välistanud “huvitatud isikute” tunnustatud õiguste rikkumise, kuigi kohus ei ole suutnud esitada tähelepanukuid ühenduse 2001. aasta keskkonnakaitseks eraldatava riigiabi suuniste alusel (mis jõustus hiljem ning mis oli aluseks komisjoni poolt ametliku uurimismenetluse lõpetamisele), kuna ta viis kogu ametliku uurimismenetluse läbi eelnenud, 1994. (2) aasta suuniste alusel;
            
         
               —
            
            
               ebaõigesti välistanud selle, et komisjon rikkus Ferriere Nord SpA konfidentsiaalsusõigusi ametliku uurimismenetluse käigus, kuigi otsus põhines teatud dokumentidel, mida Ferriere Nord SpA ei olnud talle ainult seetõttu esitanud, et komisjon ei ole neid talt kunagi nõudnud;
            
         
               —
            
            
               ebaõigesti leidnud, et Ferriere Nord SpA'le antud abi ei ole üks 1992. aastal heaks kiidetud korra alusel antavatest meetmetest;
            
         
               —
            
            
               ebaõigesti tõlgendanud eespool mainitud 2001. aasta suuniste 82. punkti selliselt, et andis suunistele õigusvastaselt tagasiulatuva jõu, selle asemel, et välistada selle kohaldamist;
            
         
               —
            
            
               ebaõigesti välistanud, et investeeringutel, milleks Ferriere Nord SpA sai abi, oleks olnud keskkonnakaitseline eesmärk;
            
         
               —
            
            
               ebaõigesti jätnud kohaldamata tõendamise kohustuse seda reeglit, mille kohaselt on komisjon, mitte äriühing, kohustatud eraldama investeeringu kogusummast keskkonnakaitselised kulutused.
            
         
      (1)  EÜT L 310, 28.11.2001, lk. 22.
   
      (2)  EÜT C 72, 10.3.1994, lk. 3.